CELEX: 32022R1040
Language: sl
Date: 2022-06-29 00:00:00
Title: Izvedbena uredba Komisije (EU) 2022/1040 z dne 29. junija 2022 o spremembi prilog VI in XV k Izvedbeni uredbi (EU) 2021/404 glede seznamov tretjih držav, njihovih ozemelj ali območij, s katerih je dovoljen vstop nekaterih ptic v ujetništvu in njihovega zarodnega materiala ter mesnih proizvodov perutnine v Unijo (Besedilo velja za EGP)

30.6.2022   
               
               
                  SL
               
               
                  Uradni list Evropske unije
               
               
                  L 173/61
               
            
         IZVEDBENA UREDBA KOMISIJE (EU) 2022/1040
         z dne 29. junija 2022
         o spremembi prilog VI in XV k Izvedbeni uredbi (EU) 2021/404 glede seznamov tretjih držav, njihovih ozemelj ali območij, s katerih je dovoljen vstop nekaterih ptic v ujetništvu in njihovega zarodnega materiala ter mesnih proizvodov perutnine v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti člena 230(1) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2016/429 med drugim določa zahteve v zvezi z zdravjem živali za vstop pošiljk živali, zarodnega materiala in proizvodov živalskega izvora v Unijo ter se uporablja od 21. aprila 2021. Ena od navedenih zahtev v zvezi z zdravjem živali je, da morajo navedene pošiljke prihajati iz tretje države, z njenega ozemlja ali območja ali iz njenega kompartmenta, ki je na seznamu v skladu s členom 230(1) navedene uredbe.
                  
               
                     (2)
                  
                  
                     Delegirana uredba Komisije (EU) 2020/692 (2) dopolnjuje Uredbo (EU) 2016/429 glede zahtev v zvezi z zdravjem živali za vstop pošiljk določenih vrst in kategorij živali, zarodnega materiala in proizvodov živalskega izvora iz tretjih držav ali z ozemelj ali z njihovih območij ali iz njihovih kompartmentov v Unijo. Delegirana uredba (EU) 2020/692 določa, da pošiljke živali, zarodnega materiala in proizvodov živalskega izvora, ki spadajo na njeno področje uporabe, lahko vstopijo v Unijo le, če prihajajo iz tretje države ali z ozemlja ali z njenega oz. njegovega območja ali iz njenega oz. njegovega kompartmenta s seznama za določene vrste in kategorije živali, zarodnega materiala in proizvodov živalskega izvora v skladu z zahtevami v zvezi z zdravjem živali iz navedene delegirane uredbe.
                  
               
                     (3)
                  
                  
                     Izvedbena uredba Komisije (EU) 2021/404 (3) določa sezname tretjih držav, njihovih ozemelj ali območij ali kompartmentov, iz katerih je dovoljen vstop navedenih vrst in kategorij živali, zarodnega materiala in proizvodov živalskega izvora, ki spadajo na področje uporabe Delegirane uredbe (EU) 2020/692, v Unijo. Seznami in nekatera splošna pravila v zvezi s seznami so določeni v prilogah I do XXII k navedeni izvedbeni uredbi.
                  
               
                     (4)
                  
                  
                     Priloga VI, del 1, oddelek A, k Izvedbeni uredbi (EU) 2021/404 določa seznam tretjih držav ali ozemelj ali njihovih območij, s katerih je dovoljen vstop pošiljk ptic v ujetništvu in zarodnega materiala ptic v ujetništvu, razen ptic v ujetništvu, za katere veljajo odstopanja iz člena 62 Delegirane uredbe (EU) 2020/692, v Unijo.
                  
               
                     (5)
                  
                  
                     Združeno kraljestvo je Komisiji predložilo vlogo za odobritev vstopa pošiljk ptic v ujetništvu in njihovega zarodnega materiala, razen ptic v ujetništvu iz člena 62 Delegirane uredbe (EU) 2020/692, iz kronskih odvisnih ozemelj Otoka Man in Jersey v Unijo ter zagotovilo jamstva glede zmogljivosti pristojnih organov navedenih kronskih odvisnih ozemelj za zagotovitev zanesljivega uradnega potrjevanja in skladnosti z ustreznimi zahtevami v zvezi z zdravjem živali za take pošiljke ptic v ujetništvu in njihovega zarodnega materiala, namenjene za vstop v Unijo. Navedeni kronski odvisni ozemlji bi bilo zato treba navesti v Prilogi VI k Izvedbeni uredbi (EU) 2021/404.
                  
               
                     (6)
                  
                  
                     Prilogo VI k Izvedbeni uredbi (EU) 2021/404 bi bilo zato treba ustrezno spremeniti.
                  
               
                     (7)
                  
                  
                     Priloga XV, del 1, oddelek A, k Izvedbeni uredbi (EU) 2021/404 določa seznam tretjih držav, njihovih ozemelj ali območij, s katerih je dovoljen vstop pošiljk mesnih proizvodov kopitarjev, perutnine in pernate divjadi, ki so bili obdelani z obdelavami za zmanjšanje tveganja iz člena Priloge XXVI k Delegirani uredbi (EU) 2020/692, v Unijo.
                  
               
                     (8)
                  
                  
                     Maroko je Komisiji predložil vlogo za odobritev vstopa pošiljk mesnih proizvodov perutnine, razen ratitov, v Unijo in zagotovil jamstva glede skladnosti navedene tretje države z zahtevami glede prijavljanja bolezni s seznama iz Priloge I, točka 1, k Delegirani uredbi (EU) 2020/692 in poročanja o njih v zvezi s perutnino ter jamstva glede skladnosti navedene tretje države z ustreznimi zahtevami Unije z v zvezi z zdravjem živali ali enakovrednimi zahtevami. Zato in ob upoštevanju zdravstvenega stanja perutnine v Maroku je navedeno tretjo državo primerno vključiti na seznam iz Priloge XV, del 1, oddelek A, k Izvedbeni uredbi (EU) 2021/404 v zvezi z mesnimi proizvodi perutnine, razen ratitov, ki so bili obdelani s posebno obdelavo za zmanjšanje tveganja „D“ iz Priloge XXVI k Delegirani uredbi (EU) 2020/692.
                  
               
                     (9)
                  
                  
                     Prilogo XV k Izvedbeni uredbi (EU) 2021/404 bi bilo zato treba ustrezno spremeniti.
                  
               
                     (10)
                  
                  
                     Izvedbeno uredbo (EU) 2021/404 bi bilo zato treba ustrezno spremeniti.
                  
               
                     (11)
                  
                  
                     Ker se Izvedbena uredba (EU) 2021/404 uporablja od 21. aprila 2021, bi morale spremembe Izvedbene uredbe (EU) 2021/404, ki se uvedejo s to uredbo, zaradi pravne varnosti in olajševanja trgovine začeti veljati čim prej.
                  
               
                     (12)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Prilogi VI in XV k Izvedbeni uredbi (EU) 2021/404 se spremenita v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. junija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
         
            (3)  Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).
      
      
         
            PRILOGA
            Prilogi VI in XV k Izvedbeni uredbi (EU) 2021/404 se spremenita:
            
                        (1)
                     
                     
                        v Prilogi VI, del 1, oddelek A, se med vnosa za Izrael in Novo Zelandijo vstavita naslednja vnosa za Otok Man in Jersey:
                        
                                    „IM
                                    
                                    Otok Man
                                 
                                 
                                    IM-0
                                 
                                 
                                    ptice v ujetništvu
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    valilna jajca ptic v ujetništvu
                                 
                                 
                                    HE-CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    ptice v ujetništvu
                                 
                                 
                                    CAPTIVE-BIRDS
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    valilna jajca ptic v ujetništvu
                                 
                                 
                                    HE-CAPTIVE-BIRDS“
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        (2)
                     
                     
                        v Prilogi XV, del 1, oddelek A, se vnos za Maroko nadomesti z naslednjim:
                        
                                    „MA
                                    
                                    Maroko
                                 
                                 
                                    MA-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    D
                                 
                                 
                                    ni dovoljeno
                                 
                                 
                                    ni dovoljeno
                                 
                                 
                                    
                                       MPST“